台灣地震︱邵雨薇「最愛」嚇到失禁 緊急相擁匿枱底避難
2024年04月04日 12:01
東網電視
更多新聞短片
日前(3日)台灣花蓮發生大地震,唔少藝人都紛紛透過社交網報平安,而住喺6樓嘅邵雨薇亦分享道當下自己畀地震搖醒,屋企嘅飾品亦全部跌晒落地下,一早起身就要掃玻璃碎,至於男友吳慷仁則因為出Tirp逃過一劫,不過地震後都有打電話互報平安。
邵雨薇透露被地震搖醒後,第一件事就係去睇屋企兩隻貓咪嘅安全,未料正當自己安撫緊貓咪時又有餘震,嚇到佢攬住兩隻貓咪匿埋喺枱底,其中一隻貓咪更係逃跑期間驚到邊跑邊失禁外,邵雨薇亦分享道1999年嘅921地震,當時年僅10歲嘅佢,係被爸爸從睡夢中搖醒,再公主抱跑落1樓逃難,後知後覺嘅佢仲傻傻問:「我怎麼在1樓?」忍唔住自嘲道:「我小時候可能太愛睡覺了,可能沒有辦法這麼輕易就醒過來。」